Ongeluk tussen Worcester en Robertson eis twee | Netwerk24
Deur Marelize Barnard 12 Oktober 2019 21:24
Twee mense is Saterdagmiddag laat op die pad tussen Robertson en Worcester dood in ’n ongeluk waarby vier voertuie betrokke was.
Noodpersoneel op die toneel van die ongeluk Saterdag op die toneel tussen Robertson en Worcester. Twee mense is dood.Foto: Verskaf
Kenny Africa, hoof van die Wes-Kaapse verkeersdepartement, sê die pad moes gesluit word ná die ongeluk. Dit blyk dat van die voertuie mekaar verbygesteek het toe die ongeluk gebeur. ’n Man in een van die voertuie en ’n vrou in ’n ander voertuig is dood.
Die wrak van ’n voertuig ná die ongeluk Saterdagmiddag op die R60 tussen Worcester en Robertson.Foto: Verskaf
Nog een van die vier voertuie wat in die gru-ongeluk betrokke was.Foto: Verskaf
Die toneel van die ongeluk Saterdagmiddag op die R60.Foto: Verskaf
Die ongeluk was kort ná 17:00 in die omgewing van Mowershoogte.
Africa het Saterdagaand gesê daar is Vrydag en Saterdag 13 mense in padongelukke in die Wes-Kaap dood.
Vier van hulle was voetgangers wat in Kaapstad in Observatory, Parow (twee) en Khayelitsha doodgery is.
Meer oor: Ongeluk Motorongeluk
1 dood, 1 beseer in botsing naby Mowershoogte
Nóg ’n botsing reg van voor eis lewe van vier